rejauldu/bengali-wikipedia huggingface dataset:
সানফ্রেকে হিরোশিমা (, ) হচ্ছে হিরোশিমা ভিত্তিক একটি জাপানি পেশাদার ফুটবল ক্লাব। এই ক্লাবটি বর্তমানে জাপানের শীর্ষ স্তরের ফুটবল লিগ জে১ লিগে প্রতিযোগিতা করে। এই ক্লাবটি ১৯৩৮ সালে তোয়ো ইন্ডাস্ট্রিজ ফুটবল ক্লাব নামে প্রতিষ্ঠিত হয়েছে। ৩৬,৮৯৪ ধারণক্ষমতাবিশিষ্ট এদিওন স্টেডিয়াম হিরোশিমায় সানফ্রেকে নামে পরিচিত এই দলটি তাদের সকল হোম ম্যাচ আয়োজন করে থাকে। বর্তমানে এই ক্লাবের ম্যানেজারের দায়িত্ব পালন করছেন জাপানি সাবেক ফুটবল খেলোয়াড় হিরোশি জোফুকু এবং সভাপতির দায়িত্ব পালন করছেন তাকুইয়া ইয়ামামোতো। জাপানি রক্ষণভাগের খেলোয়াড় শো সাসাকি এই ক্লাবের অধিনায়কের দায়িত্ব পালন করছেন।  ঘরোয়া ফুটবলে, সানফ্রেকে হিরোশিমা এপর্যন্ত ১৯টি শিরোপা জয়লাভ করেছে; যার মধ্যে ৩টি জে১ লিগ, ১টি জে২ লিগ এবং ৪টি জাপানি সুপার কাপ শিরোপা রয়েছে। অন্যদিকে এশীয় এবং আন্তর্জাতিক প্রতিযোগিতায়, সানফ্রেকে হিরোশিমার সেরা সাফল্য হচ্ছে হচ্ছে ২০১৫ ফিফা ক্লাব বিশ্বকাপে তৃতীয় স্থান অর্জন করা; যেখানে তারা কুয়াংচৌকে ২–১ গোলের ব্যবধানে পরাজিত করেছিল। কাজুইয়ুকি মোরিসাকি, তোশিহিরো আওইয়ামা, কোতা হাত্তোরি, হিসাতা সাতো এবং তাতসুহিকো কুবোর মতো খেলোয়াড়গণ সানফ্রেকে হিরোশিমার জার্সি গায়ে মাঠ কাঁপিয়েছেন।  তথ্যসূত্র  বহিঃসংযোগ     বিষয়শ্রেণী:সানফ্রেকে হিরোশিমা বিষয়শ্রেণী:১৯৩৮-এ প্রতিষ্ঠিত ফুটবল ক্লাব বিষয়শ্রেণী:১৯৩৮-এ জাপানে প্রতিষ্ঠিত বিষয়শ্রেণী:জে১ লিগের ক্লাব বিষয়শ্রেণী:জাপানের ফুটবল ক্লাব বিষয়শ্রেণী:১৯৯২-এ প্রতিষ্ঠিত ফুটবল ক্লাব
থাম্ব|ছবিটি পর্যায় সারণির লেখ্যরুপ,  ছবির বাম দিক থেকে ১ম কলামে দেখা যাচ্ছে সেই সকল মৌল বিদ্যমান  যেসকল মৌলের সর্ববহিঃস্থস্তরে ইলেকট্রন সংখ্যা (১) । এবং ছবির শেষ কলামে দেখানো হয়েছে নিষ্ক্রিয়  মৌল সমুহ। নিচের দিকে আছে ল্যান্থানাইড সিরিজ এবং তার নিচে বিদ্যমান অ্যাক্টিনাইড সিরিজ। যাদের অবস্থান যথা ক্রমে ৭১ ও ১০৩ নং ঘরে।   শ্রেণী ১ ২ ৩ ৪ ৫ ৬ ৭ ৮ ৯ ১০ ১১ ১২ ১৩ ১৪ ১৫ ১৬ ১৭ ১৮   I II   III IV V VI VII VIII পর্যায়   ১ হাইড্রোজেন১H১.০০৭৯   হিলিয়াম২He৪.০০২৬০ ২ লিথিয়াম৩Li৬.৯৪ বেরিলিয়াম৪Be৯.০১২১৮   বোরন৫B১০.৮১ কার্বন৬C১২.০১১ নাইট্রোজেন৭N১৪.০০৭ অক্সিজেন৮O১৫.৯৯৯ ফ্লোরিন৯F১৮.৯৯৮৪০৩ নিয়ন১০Ne২০.১৮০ ৩ সোডিয়াম১১Na২২.৯৮৯৭৬৯৩ ম্যাগনেসিয়াম১২Mg২৪.৩০৫   অ্যালুমিনিয়াম13Al২৬.৯৮১৫৩৯ সিলিকন১৪Si২৮.০৮৬ ফসফরাস১৫P৩০.৯৭৩৭৬ সালফার১৬S৩২.০৬ ক্লোরিন১৭Cl৩৫.৪৫ আর্গন18Ar৩৯.৯৪৮ ৪ পটাশিয়াম১৯K৩৯.০৯৮৩ ক্যালসিয়াম২০Ca৪০.০৮ স্ক্যান্ডিয়াম২১Sc৪৪.৯৫৫৯১ টাইটেনিয়াম২২Ti৪৭.৮৬৭ ভ্যানাডিয়াম২৩V৫০.৯৪১৫ ক্রোমিয়াম২৪Cr৫১.৯৯৬ ম্যাঙ্গানিজ২৫Mn৫৪.৯৩৮০৪ আয়রন২৬Fe৫৫.৮৪ কোবাল্ট২৭Co৫৮.৯৩৩২০ নিকেল২৮Ni৫৮.৬৯৩ কপার২৯Cu৬৩.৫৫ জিঙ্ক৩০Zn৬৫.৪১ গ্যালিয়াম৩১Ga৬৯.৭২৯ জার্মেনিয়াম৩২Ge৭২.৬৪ আর্সেনিক৩৩As৭৪.৯২১৬ সেলেনিয়াম৩৪Se৭৯.০ ব্রোমিন৩৫Br৭৯.৯০৪ ক্রিপ্টন৩৬Kr৮৩.৮০ ৫ রুবিডিয়াম৩৭Rb৮৫.৪৬৮ স্ট্রনসিয়াম৩৮Sr৮৭.৬২ ইটরিয়াম৩৯Y৮৮.৯০৫৮ জিরকোনিয়াম৪০Zr৯১.২২ নিওবিয়াম৪১Nb৯২.৯০৬৪ মলিবডেনাম৪২Mo৯৫.৯ টেকনিসিয়াম৪৩Tc[97.9072] রুথেনিয়াম৪৪Ru১০১.১ রোডিয়াম৪৫Rh১০২.৯০৫৫ প্যালাডিয়াম৪৬Pd১০৬.৪২ সিলভার৪৭Ag১০৭.৮৬৮ ক্যাডমিয়াম৪৮Cd১১২.৪১ ইন্ডিয়াম৪৯In১১৪.৮২ টিন৫০Sn১১৮.৭১ অ্যান্টিমনি৫১Sb১২১.৭৬০ টেলুরিয়াম৫২Te১২৭.৬ আয়োডিন৫৩I১২৬.৯০৪৫ জেনন৫৪Xe131.29 ৬ সিজিয়াম৫৫Cs১৩২.৯০৫৪৫২ বেরিয়াম৫৬Ba১৩৭.৩৩ ৫৭–৭১* হাফনিয়াম৭২Hf১৭৮.৫ ট্যান্টালাম৭৩Ta১৮০.৯৪৭৯ টাংস্টেন৭৪W১৮৩.৮৪ রেনিয়াম৭৫Re১৮৬.২০৭ অসমিয়াম৭৬Os১৯০.২ ইরিডিয়াম৭৭Ir১৯২.২২ প্লাটিনাম৭৮Pt১৯৫.০৮ গোল্ড৭৯Au১৯৬.৯৬৬৫৭ মার্কারি৮০Hg২০০.৬ থ্যালিয়াম ৮১Tl২০৪.৩৮৩ লেড৮২Pb২০৭.২ বিসমাথ৮৩Bi২০৮.৯৮০৪০ পোলনিয়াম৮৪Po[২০৮.৯৮২৪] অ্যাস্টাটিন৮৫At[২০৯.৯৮৭১] রেডন৮৬Rn[২২২.০১৭৬] ৭ ফ্রান্সিয়াম৮৭Fr[২২৩] রেডিয়াম৮৮Ra[২২৬] ৮৯–১০৩** রাদারফোর্ডিয়াম১০৪Rf[২৬১] ডুবনিয়াম১০৫Db[২৬২] সিওবোর্গিয়াম১০৬Sg[২৬৬] বোহরিয়াম১০৭Bh[২৬৪] হ্যাসিয়াম১০৮Hs[২৭৭] মিটনেরিয়াম১০৯Mt[২৬৮] ডার্মস্টেডিয়াম১১০Ds[২৭১] রন্টজেনিয়াম১১১Rg[২৭২] ইউনানবিয়াম১১২Cn[২৭৭] ইউনানট্রিয়াম১১৩Uut[২৮৪] ইউনানকোয়াড্রিয়াম১১৪Uuq[২৮৯] ইউনানপেন্টিয়াম১১৫Uup[২৮৮] ইউনানহেক্সিয়াম১১৬Uuh[২৯২]  ইউনানসেপ্টিয়াম১১৭Uus[২৯৫] ইউনানঅক্টিয়াম১১৮Uuo[২৯৪]   * ল্যান্থানাইড ল্যান্থানাম৫৭La১৩৮.৯০৫৫ সেরিয়াম৫৮Ce১৪০.১১৬ প্র্যাসেওডিমিয়াম৫৯Pr১৪০.৯০৭৬ নিওডিমিয়াম৬০Nd১৪৪.২৪ প্রমিথিয়াম৬১Pm[১৪৫] সামারিয়াম৬২Sm১৫০.৪ ইউরোপিয়াম৬৩Eu151.964 গ্যাডোলিনিয়াম৬৪Gd১৫৭.২ টার্বিয়াম৬৫Tb১৫৮.৯২৫৪ ডিসপ্রোসিয়াম৬৬Dy১৬২.৫০০ হলমিয়াম৬৭Ho১৬৪.৯৩০১ ইরবিয়াম৬৮Er১৬৭.২৬ থুলিয়াম৬৯Tm১৬৮.৯৩৪২ ইটারবিয়াম৭০Yb১৭৩.০ লুটেসিয়াম৭১Lu১৭৪.৯৬৭ ** অ্যাক্টিনাইড অ্যাক্টিনিয়াম৮৯Ac[২২৭] থোরিয়াম৯০Th২৩২.০৩৮১ প্রোট্যাক্টিনিয়াম৯১Pa২৩১.০৩৫৯ ইউরেনিয়াম৯২U২৩৮.০২৮৯ নেপচুনিয়াম৯৩Np[২৩৭] প্লুটোনিয়াম৯৪Pu[২৪৪] অ্যামেরিসিয়াম৯৫Am[২৪৩] কুরিয়াম৯৬Cm[২৪৭] বার্কেলিয়াম৯৭Bk[২৪৭] ক্যালিফোর্নিয়াম৯৮Cf[২৫১] আইনস্টাইনিয়াম৯৯Es[২৫২] ফার্মিয়াম১০০Fm[২৫৭] মেন্ডেলিভিয়াম১০১Md[২৫৮] নোবেলিয়াম১০২No[২৫৯] লরেনসিয়াম১০৩Lr[২৬২]  বিষয়শ্রেণী:পর্যায় সারণি
গোরার মসজিদ ঝিনাইদহ জেলার কালীগঞ্জ উপজেলায় অবস্থিত বাংলাদেশের প্রত্নতাত্ত্বিক নিদর্শন। এটি উপজেলা সদর থেকে প্রায় ২৫ কিলোমিটার দূরে বারোবাজার ইউনিয়নের বেলাট দৌলতপুর গ্রামে অবস্থিত।  ইতিহাস গোরার মসজিদটি আকৃতিগতভাবে বর্গাকৃতির। মসজিদের পূর্বে রয়েছে একটি বড় ঘাটবাঁধানো পুকুর যদিও বর্তমানে পুকুর ঘাটটি ধ্বংস হয়ে গিয়েছে। মসজিদটিতে মাত্র একটি গুম্বজ রয়েছে। ১৯৮৩ সালে বাংলাদেশ প্রত্নতত্ত্ব অধিদপ্তরের অধীনে বারোবাজারে প্রত্নতত্ত্বের সন্ধানে খনন কাজ শুরু হলে আরও বেশ কয়েকটি মসজিদের সাথে এই মসজিদটিও আবিষ্কৃত হয়। আবিষ্কারের পরপরই এ মসজিদটি বাংলাদেশ প্রত্নতত্ত্ব অধিদপ্তরের প্রকাশিত প্রত্নতত্ত্ব তালিকাতে স্থান করে নেয়।  কিংবদন্তি অনুসারে, গোরাই নামে একজন সুফী এ অঞ্চলে এই মসজিদটিতে বসবাস করতেন। তার নাম অনুসারে এ মসজিদকে গোরাই মসজিদ হিসেবে ডাকা হয়। মসজিদের পাশে আবিষ্কৃত একটি কবরকে স্থানীয়রা গোরাই দরবেশের কবর বলে মনে করেন। প্রত্নতত্ত্ববিদগণ ধারণা করেন, গোরাই মসজিদটি খুব সম্ভবত হোসেন শাহ বা তার পুত্র নসরত শাহ-এর শাসনামলে তৈরি করা হয়েছে।  অবকাঠামো গোরাই মসজিদের দেয়ালগুলোর পুরুত্ব কমপক্ষে ৫ ফুট মসজিদে প্রবেশের জন্য রয়েছে তিনটি দরজা যার মধ্যে মাঝখানের প্রবেশপথটি অপর দুটি থেকে অপেক্ষাকৃত বড় আকৃতির। এছাড়াও ধারণা করা হয়ে থাকে মসজিদের উত্তর ও দক্ষিণের দেয়ালেও দুটি করে মোট চারটি প্রবেশপথ ছিলো যেগুলো এখন আর নেই। এছাড়াও পূর্ব পাশের দেয়াল ব্যতীত বাকী তিনপাশের দেয়ালে চারটি কালো পাথরের স্তম্ভের সন্ধান পাওয়া যায়।  পোড়ামাটিতে তৈরি এ মসজিদটির দেয়ালে এছাড়াও রয়েছে বিভিন্ন আকৃতির নকশা।  চিত্রশালা  আরও দেখুন  বাংলাদেশের প্রত্নতাত্ত্বিক স্থানের তালিকা  বাংলাদেশের মসজিদের তালিকা  খুলনা বিভাগের মসজিদের তালিকা   তথ্যসূত্র   বিষয়শ্রেণী:বাংলাদেশের স্থাপত্য বিষয়শ্রেণী:ঝিনাইদহ জেলার প্রত্নতাত্ত্বিক স্থাপনা বিষয়শ্রেণী:ঝিনাইদহ জেলার দর্শনীয় স্থান বিষয়শ্রেণী:ঝিনাইদহ জেলার মসজিদ
গর্দেজ গণেশ হল হিন্দু দেবতা গণেশের একটি মূর্তি, যা আফগানিস্তানের কাবুলের কাছে গর্দেজে আবিষ্কৃত হয়েছে। এটিকে "ইন্দো-আফগান স্কুলের একটি সাধারণ রুপ" হিসাবে বিবেচনা করা হয়। খিংগাল নামে এক রাজা এটি উৎসর্গ করেছিলেন।  সময়কাল দীনেশচন্দ্র সরকারের ধারণামতে মূর্তিটির তারিখ ৬ষ্ঠ-৭ম শতাব্দীর এবং আরও সঠিকভাবে ৭ম শতাব্দীর খ্রিস্টাব্দে এর ভিত্তির শিলালিপির প্রাচীন লিপি-বিজ্ঞানের উপর ভিত্তি করে। কিছু লেখক মূর্তিটিকে কুশান শিল্প থেকে গুপ্ত শিল্পের মধ্যবর্তী ক্রান্তিকাল, খ্রিস্টীয় ৫ম বা এমনকি চতুর্থ শতাব্দীর জন্য দায়ী করেছেন। গারদেজের গণেশের মূর্তিটি এখন ৭-৮ম শতাব্দীতে তুর্ক শাহীদের সময়কালের জন্য দায়ী করা হয়, পূর্বে প্রস্তাবিত হিন্দু শাহীদের (৯ম-১০শ শতাব্দী) পরিবর্তে তাদের উত্তরসূরিদের জন্য। তথ্য বিবরণীটি মূলত শৈলীগত বিশ্লেষণের উপর ভিত্তি করে তৈরি করা হয়েছে। কারণ ফন্ডুকিস্তানের বৌদ্ধ মঠের কাজের সাথে দুর্দান্ত মূর্তিগত এবং শৈলীগত মিল রয়েছে, যেটি একই সময়কালের।  গণেশের মূর্তিটিকে কাবুলের কাছে খায়ের খানহ্-এ আবিষ্কৃত উপরিস্তর এবং নিম্নাংশের কাঠামোশৈলীর মধ্যে সূর্যের বিখ্যাত হিন্দু মূর্তির সমসাময়িক হিসাবেও বিবেচনা করা হয়। এটিকেও তুর্কি শাহীরা ৭ম-৮ম শতাব্দীতে দায়ী করেন।Images of the sculptures of Khair Khaneh in  প্রত্নতাত্ত্বিকভাবে, খায়ের খানহ্ মন্দিরের নির্মাণটি এখন ৬০৮-৬৩০ খ্রিস্টাব্দে তুর্কি শাহী আমলের শুরুতে তৈরি।    তুর্কি শাহীদের অধীনে ব্রাহ্মণ্যবাদ কিছুটা বিকাশ লাভ করেছিল বলে মনে হয়। যারা মূলত বৌদ্ধ ধর্মের সমর্থক ছিল তারা শিল্পের বিভিন্ন কাজও তাদের ৭ম-৮ম শতাব্দীর সময়কালকে দায়ী করে।  গার্দেজ আবিষ্কারের পর মূর্তিটি পামির সিনেমার কাছে কাবুলের দরগাহ পীর রতন নাথের হিন্দু মন্দিরে স্থানান্তরিত হয়।  আরও দেখুন থাম্ব|অনুরূপ একটি সাদা মার্বেল গণেশ, কাবুলের কাছে সাকার দারাতে খনন করা হয়েছিল প্রায় ৭ম শতাব্দীতে  খায়ের খানহ্  তথ্যসূত্র  বহিঃসংযোগ  বিষয়শ্রেণী:গণেশ বিষয়শ্রেণী:আফগানিস্তানে হিন্দুধর্ম
তেওতা জমিদার বাড়ি মানিকগঞ্জ জেলার শিবালয় উপজেলায় অবস্থিত বাংলাদেশের প্রাচীন একটি জমিদার বাড়ি ও প্রত্নতাত্ত্বিক স্থাপনা। এটি শিবালয় উপজেলার তেওতা নামক গ্রামে অবস্থিত।  ইতিহাস ইতিহাসবিদদের মতে, সতেরশ' শতকে এই জমিদার বাড়িটি নির্মাণ করা হয়েছিল। এটি নির্মাণ করেছিলেন পঞ্চানন সেন নামক একজন জমিদার। জনশ্রুতি অনুসারে, পঞ্চানন সেন এক সময় খুবই দরিদ্র ছিলেন ও দিনাজপুর অঞ্চলে তিনি তামাক উৎপাদন করে প্রচুর ধনসম্পত্তির মালিক হওয়ার পর এই প্রাসাদটি নির্মাণ করেন। পরবর্তিতে এখানে জমিদারি প্রতিষ্ঠিত করে জয়শংকর ও হেমশংকর নাম দুজন ব্যক্তি। ভারত বিভক্তির পর তারা দুজনেই ভারত চলে গেলে বাড়িটি পরিত্যক্ত হয়ে যায়।  এছাড়াও এখানে রয়েছে বাংলাদেশের জাতীয় কবি কাজী নজরুল ইসলামের স্মৃতিচিহ্ন। এ প্রাসাদেই নজরুল, প্রমীলা দেবীর প্রেমে পড়েন ও লিখেছিলেন, তুমি সুন্দর তাই চেয়ে থাকি প্রিয়/সেকি মোর অপরাধ বর্তমান অবস্থা: ১৯৫৭ সাল থেকে এই বিস্তৃত জমিদারি বর্তমানে অযত্নে এবং পরিত্যাক্ত অবস্থায় টিকে আছে। যদিও প্রায় অংশই দখলদারীদের হাতে চলে গেছে। নির্মাণশৈলীর এবং কৌশলগত দিক থেকে তেওতার জমিদারদের অপূর্ব ভবনটিতে মুগল ও ইউরোপীয় স্থাপত্যের এক চমৎকার মিশ্রণ প্রতিফলিত হয়।     অবকাঠামো তেওতা জমিদার বাড়িটি মোট ৭.৩৮ একর জমি নিয়ে স্থাপিত। মূল প্রাসাদের চারপাশে রয়েছে আরও বিভিন্ন ধরনের স্থাপনা ও একটি বড় পুকুর। প্রাসাদের মূল ভবনটি লালদিঘী ভবন নামে পরিচিত। এখানে একটি নটমন্দিরও রয়েছে। এছাড়াও এখানে রয়েছে নবরত্ন মঠ ও আর বেশ কয়েকটি মঠ। সবগুলো ভবন মিলিয়ে এখানে মোট কক্ষ রয়েছে ৫৫টি।  চিত্রশালা   তথ্যসূত্র   বিষয়শ্রেণী:বাংলাদেশের স্থাপত্য বিষয়শ্রেণী:মানিকগঞ্জ জেলার দর্শনীয় স্থান বিষয়শ্রেণী:মানিকগঞ্জ জেলার প্রত্নতাত্ত্বিক স্থাপনা বিষয়শ্রেণী:ঐতিহাসিক স্থান
thumb|৫৬টি মৌজা নিয়ে গঠিত ভারতের পশ্চিমবঙ্গ রাজ্যের হুগলি জেলার চণ্ডীতলা-১ সমষ্টি উন্নয়ন ব্লক  মৌজা হচ্ছে রাজস্ব আদায়ের সর্বনিম্ন একক-এলাকা। মুঘল আমলে কোন পরগনা বা রাজস্ব-জেলার রাজস্ব আদায়ের একক হিসেবে শব্দটি ব্যাপকভাবে ব্যবহার করা হতো। একগুচ্ছ মৌজা নিয়ে গঠিত হতো একটি পরগনা । বিংশ শতাব্দীতে মৌজা শব্দটি ব্যবহূত হয় সামাজিক একক গ্রামের বিকল্প নাম হিসেবে এবং এই নামটি বেশ জনপ্রিয়তাও লাভ করে।  ঊনবিংশ শতাব্দী এবং তারও পূর্বে মৌজা সামাজিক ও রাজস্ব উভয়েরই একক হিসেবে চিহ্নিত হতো। এমন অনেক মৌজা ছিল যেখানে সামান্য কয়েকটি বসতবাড়ি ছিল অথবা আদৌ কোন বসতবাড়ি ছিল না। মৌজা ছিল শনাক্তকরণের সবচেয়ে গ্রহণযোগ্য চিহ্ন। মৌজার অন্তর্গত নির্দিষ্ট পরিমাণ ভূমিতে ছিল গ্রামীণ বসতি বা স্থাপনা। স্থানীয় অবস্থাভেদে এই বসতিগুলি ছিল ছড়িয়ে ছিটিয়ে অথবা একস্থানে কেন্দ্রীভূত। কেন্দ্রীভূত স্থাপনাগুলি সামগ্রিকভাবে গ্রাম বা পল্লী নামে পরিচিতি লাভ করে। জরিপ বিভাগ এবং রাজস্ব আদায়কারী কর্মচারীদের নিকট তাই শব্দদুটির (মৌজা ও গ্রাম) দুটি স্বতন্ত্র অর্থ রয়েছে। রাজস্ব নির্ধারণ এবং রাজস্ব আদায়ের জন্য এক ইউনিট জমির ভৌগোলিক অভিব্যক্তি ছিল মৌজা। অন্যদিকে গ্রাম ছিল মৌজার অন্তর্ভুক্ত শক্ত সামাজিক বন্ধনে গঠিত মনুষ্যবসতি। এভাবে একটি মৌজার অন্তর্গত একের অধিক গ্রাম থাকতে পারত এবং একইভাবে, একটি গ্রাম সন্নিহিত দুটি মৌজা নিয়ে গঠিত হতে পারত। বঙ্গদেশের পাললিক সমভূমিতে কেন্দ্রীভূত রীতিতে গ্রামবসতি খুব কমই গঠিত হয়েছে। ব্যক্তিক কৃষক পরিবার উন্মুক্ত মাঠে তাদের নিজস্ব ভূমির উপর বাস্তুভিটা নির্মাণ করা সুবিধাজনক মনে করত। উদাহরণস্বরূপ উল্লেখ করা যেতে পারে যে, ঊনবিংশ শতাব্দীতে বাকেরগঞ্জ জেলার সমতল ভূমিতে কদাচ গুচ্ছ বা কেন্দ্রীভূত গ্রাম ছিল। প্রতিবেশিতার বিষয় বিবেচনা না করেই এসব বসতবাড়ি নির্মাণ করা হতো। কিন্তু সিলেট ও ময়মনসিংহ জেলায় বিষয়টি এরকম ছিল না। সেখানে নদীতীরের উঁচু জমিতে কৃষকরা বৃহদাকার কেন্দ্রীয় গ্রামবসতি স্থাপন করত। উত্তরবঙ্গের জেলাসমূহে কতিপয় জলাশয়ের (পুকুর, দিঘি, ইত্যাদি) চারদিকে গুচ্ছগ্রাম নির্মাণ করা ছিল সাধারণ বৈশিষ্ট্য। একইভাবে, পরবর্তীকালে বঙ্গদেশের জেলাসমূহে ক্যাডাস্ট্রাল জরিপ পরিচালনাকালেও মৌজাকে সর্বনিম্ন রাজস্ব একক হিসেবে ব্যবহার করা হয়েছিল। স্থানীয় রাজস্ব নকশায় জুরিসডিকশন লিস্ট (জেএল) এবং রেভিনিউ সার্ভে (আরএস) নম্বর দ্বারা একটি মৌজা শনাক্ত করা হতো। জরিপ বা সেটেলমেন্টের রেকর্ডপত্রে মৌজা শব্দটির ব্যবহার এখনও প্রচলিত।  তথ্যসূত্র   বহিঃসংযোগ   বাংলাপিডিয়ায় মৌজা  বিষয়শ্রেণী:রাজস্ব বিষয়শ্রেণী:ভূমি রাজস্ব ব্যবস্থা বিষয়শ্রেণী:একক বিষয়শ্রেণী:প্রশাসনিক একক বিষয়শ্রেণী:বাংলাদেশের প্রাক্তন প্রশাসনিক একক বিষয়শ্রেণী:পাকিস্তানের উপবিভাগ বিষয়শ্রেণী:দেশের প্রশাসনিক উপবিভাগের ধরন বিষয়শ্রেণী:মনুষ্য আবাসভূমি
মোরকাম্বে বে ইন্ডিপেন্ডেন্টস (এমবিআই) হল মোরেকাম্বে, ল্যাঙ্কাশায়ারের একটি স্থানীয় রাজনৈতিক দল।Party's entry on the Electoral Commission register গ্রুপটি ১৯৯৯ থেকে ২০০৩ সাল পর্যন্ত ল্যাঙ্কাস্টার সিটি কাউন্সিল পরিচালনা করে এবং ২০০৫ সালে মোরেকাম্বে টাউন কাউন্সিল গঠনের জন্য সফলভাবে প্রচারণা চালায়।   ইতিহাস    প্রারম্ভিক বছর (১৯৮৭-১৯৯৯)  ১৯৮৭ সালে প্রতিষ্ঠিত হওয়ার পর, দলটি মে ১৯৯২ সালে ল্যাঙ্কাস্টার সিটি কাউন্সিলে ১৩টি আসন জিতেছিল। তারা সাধারণ নির্বাচনে মার্ক টার্নারকে মোরকাম্বে এবং লুনেসডেল আসনের জন্য নির্বাচিত করেছে, ৯১৬ ভোট (২.১%) পেয়েছে।Morecambe and Lunesdale constituency. Guardian Politics একজন প্রাক্তন এমবিআই কাউন্সিলর, ক্যাথলিন এগারটন, ১৯৯৫ সালে একটি খুন-আত্মহত্যায় তার স্বামীর গুলিতে নিহত হন। ১৯৯৮ সালের মে মাসে একটি উপ-নির্বাচনে বিজয় এবং রক্ষণশীলদের কাছ থেকে প্রাক্তন মেয়র শার্লি বার্নসের দলত্যাগের পর, তারা কাউন্সিলে আনুষ্ঠানিক বিরোধী হয়ে ওঠে।   ক্ষমতায় (১৯৯৯-২০০৩)  তারা ১৯৯৯ সালে ল্যাঙ্কাস্টার সিটি কাউন্সিলে ক্ষমতা লাভ করে যখন তারা তাদের আসন দ্বিগুণ করে ২২-এ দাঁড়ায়  সংখ্যালঘু প্রশাসন হিসেবে, মন্ত্রিসভায় কনজারভেটিভ, লিবারেল ডেমোক্র্যাট এবং সবুজ কাউন্সিলরদের সাথে। লেবার পার্টি মন্ত্রিসভায় বসতে অস্বীকার করে। জুলাই 2001 সালে, Cllr জন ফ্রেটওয়েল, রক্ষণশীলদের দলত্যাগ করেন। MBI-এর তৎকালীন নেতা, Cllr Tricia Heath, চার বছর ল্যাঙ্কাস্টার সিটি কাউন্সিলের নেতা ছিলেন, কিন্তু মে 2003-এ তিনি তার কাউন্সিলের আসন হারান, এবং MBI-এর মোট আসন সংখ্যা 16 থেকে কমে 11. হিথ তার ক্ষতির জন্য " ব্লবিগেট "-এর জেলা নিরীক্ষকের প্রতিবেদনে কিছু দোষ চাপিয়েছিলেন, মোরকাম্বেতে একটি থিম পার্ক নিয়ে নব্বই দশকের মাঝামাঝি সময়ে নোয়েল এডমন্ডসের সাথে কাউন্সিলের একটি চুক্তির বিষয়ে একটি কেলেঙ্কারি। অন্য কাউন্সিলর, শার্লি রিডকে ২০০৩ সালের ডিসেম্বরে সভায় যোগদান না করার জন্য গ্রুপ থেকে বহিষ্কার করা হয়েছিল।   মোরেকাম্বে টাউন কাউন্সিল (২০০৫-বর্তমান)  এমবিআই ২০০৭ সালের নির্বাচনে ল্যাঙ্কাস্টার সিটি কাউন্সিলের ৬০টি আসনের মধ্যে ১২টি জিতেছিল (১৪টিতে লেবারের পিছনে এবং গ্রিনস এবং কনজারভেটিভদের সমান), কিন্তু হিথ পুনরায় নির্বাচিত হওয়ার জন্য ব্যর্থ হন। রেসিডেন্টস ফার্স্ট নামে স্বতন্ত্রদের একটি নতুন গ্রুপের বিরোধিতার সম্মুখীন হওয়া সত্ত্বেও তারা ২০০৯ সালে মোরেকাম্বে টাউন কাউন্সিলে 64% ভোটের সাথে ২৬  মধ্যে পঁচিশ জনকে  এভলিন আর্চার জানুয়ারি ২০১০ সালে এমবিআই গ্রুপের নেতা পদ থেকে সরে দাঁড়ান, ডেভিড কেরের স্থলাভিষিক্ত হন। আর্চার প্রথম ১৯৯১ সালে নির্বাচিত হন, 1995 সালে তার আসন হারান, তারপর ২০০৩ সালে পুনরায় নির্বাচিত হন। ২০১৪ সালে, কেরকে রজার ডেনিসন গ্রুপের নেতা হিসাবে প্রতিস্থাপন করেছিলেন।"New leader for Morecambe Bay Independents", The Visitor, 14 May 2014   তথ্যসূত্র   বিষয়শ্রেণী:CS1 errors: generic name বিষয়শ্রেণী:ইংল্যান্ডের স্থানীয় ভিত্তিক রাজনৈতিক দল
জ্যোতি কুমারী (জন্ম ) বিহারের দ্বারভাঙা জেলার সিরহুল্লি গ্রামের এক ভারতীয় ছাত্রী। কোভিড-১৯ এর বৈশ্বিক মহামারীজনিত লকডাউনের সময় তার আহত বাবাকে নিয়ে  সাইকেল চালিয়ে তাদের গ্রামের বাড়িতে  পৌঁছানোর পরে তিনি সকলের নজরে আসেন। তাকে একটি জাতীয় পুরস্কার দেওয়া হয়েছিল এবং তাঁর গল্প নিয়ে একটি বলিউড চলচ্চিত্র করার প্রস্তাব দেওয়া হয়েছিল।    জীবন  কুমারী ২০০৫ সালের দিকে বিহারের দ্বারভাঙ্গা জেলার সিরহুলি নামক একটি ছোট্ট গ্রামে জন্মগ্রহণ করেছিলেন। তাঁর মা ফুলো দেবী একজন আঙ্গনবাড়ী শিশু পরিচর্যা কেন্দ্রের রাঁধুনী এবং তাঁর বাবা একজন ইজি বাইক চালক ছিলেন।   ২০২০ সালের ২৫ মার্চ, ভারতে কোভিড-১৯ মহামারীর জন্য লকডাউন জারি করা হয়। এর ফলে কয়েক হাজার অভিবাসী শ্রমিক সিদ্ধান্ত নেয় যে তাদের বাড়ির দিকে যাত্রা করা উচিত যেখানে তাদের দেখাশোনা করার আপনজন রয়েছে। এর মধ্যে কুমারীর বাবা ছিলেন একজন রিকশাচালক, তবে তিনি দুর্ঘটনায় তাঁর পা ব্যথা পেয়েছিলেন এবং হাঁটতে পারছিলেন না।  ভারতের সরকার বিভিন্ন অঞ্চলের জন্য বিভিন্ন বিধিনিষেধ আরোপ করেছিল, দেশব্যাপী বিধিনিষেধের মধ্যে ভ্রমণ নিষেধাজ্ঞা এবং কোনও আন্তঃদেশীয় বাস চলাচল ছিল না।  তারা তাদের বাড়ি থেকে অনেক দূরে ছিল এবং কুমারী সাইকেলে বাড়ি যাওয়ার প্রস্তাব দিয়েছিল। তাদের শেষ টাকা দিয়ে তারা একটি মেয়েদের সাইকেল কিনেছিল এবং কুমারীর বাবার সন্দেহ সত্ত্বেও তারা ২০২০ সালের ৮ই মে যাত্রা শুরু করে।  একজন বয়স্ক লোককে সাইকেলের সিটে এবং কম বয়স্ক এক মেয়েকে পেডেল করতে দেখে দর্শনার্থীরা অবাক হয়ে যাচ্ছিল। একটি লরিতে তারা একটি ছোট লিফট নিয়েছিল, তবে তারা প্রতিদিন প্রায় ১০০ মাইল ভ্রমণ করেছিল। কেউ কেউ বলেন যে একাধিক লিফটও থাকতে পারে তবে যাত্রাটি তবুও তাৎপর্যপূর্ণ ছিল।  বিহারের গুরুগ্রাম থেকে সিরহুল্লি পর্যন্ত  কুমারী তার আহত বাবাকে নিয়ে ভ্রমণ করেছিল হিসাবে বর্ণনা করা হয়েছিল।   বীরত্বের এই কাজটির প্রশংসা করেছেন আমেরিকার রাষ্ট্রপতির সিনিয়র উপদেষ্টা ইভানকা ট্রাম্প এবং প্রধানমন্ত্রী নরেন্দ্র মোদী।  গল্পটি প্রকাশিত হওয়ার পর অনেক শুভাকাঙ্ক্ষী এবং ভিআইপিরা তার বাড়িতে গিয়েছিলেন। জনগণ তাকে উপহার দেওয়ার সময় যে জনসমাগম হয়েছিল সেখানে সামাজিক দূরত্ব বজায় থাকেনি বলেও সমালোচনা করা হয়েছিল।   যদিও তাঁকে স্কুলে ভর্তি করতে বিভিন্ন জন বিভিন্ন প্রতিশ্রুতি দিয়েছিল তবুও জ্যোতি এখনও কোনও মাধ্যমিক বা উচ্চমাধ্যমিক বিদ্যালয়ে ভর্তি হয়নি।   মহামারীকালীন সময়ে কুমারীকে ভারতের রাষ্ট্রপতি ২০২১ সালের প্রধানমন্ত্রী রাষ্ট্রীয় বাল শক্তি পুরস্কার দিয়েছিলেন।  জ্যোতিকে অল ইন্ডিয়া সাইক্লিং ফেডারেশনে সাইক্লিং ট্রায়ালে অংশ নেওয়ার জন্য আমন্ত্রণ জানানো হয়েছিল।  নিউইয়র্ক টাইমস, জ্যোতির উপর প্রকাশিত প্রতিবেদনে তাকে "লায়নহার্টেড গার্ল… ইন্সপায়ারিং নেশন" হিসাবে উল্লেখ করেছিল।    চলচ্চিত্র প্রস্তাব  ইন্ডিয়া টুডে জানিয়েছিল যে, জ্যোতি, তাঁর বাড়ি ফেরার গল্প নিয়ে প্রস্তাবিত বলিউড চলচ্চিত্রের মুখ্য ভূমিকায় অভিনয় করবেন। যাত্রাটি হবে গুরুগ্রাম থেকে দারভাঙ্গা পর্যন্ত, তবে গল্পকে আকর্ষনীয় করতে এতে কাল্পনিক ঘটনাবলীও অন্তর্ভুক্ত থাকবে।     তথ্যসূত্র   বিষয়শ্রেণী:জীবিত ব্যক্তি বিষয়শ্রেণী:২০০০-এর দশকে জন্ম বিষয়শ্রেণী:ভারতের শিক্ষার্থী বিষয়শ্রেণী:গুরুগ্রামের ব্যক্তি বিষয়শ্রেণী:ভারতীয় নারী সাইকেল চালক
স্যার ডেভিড বাওয়ার মিচেল (২০ জুন ১৯২৮ - ৩০ আগস্ট ২০১৪) ছিলেন একজন ব্রিটিশ রক্ষণশীল রাজনীতিবিদ যিনি ৩০ বছরেরও বেশি সময় ধরে সংসদ সদস্য ছিলেন এবং যিনি মার্গারেট থ্যাচারের সরকারে একজন জুনিয়র মন্ত্রী হিসেবে দায়িত্ব পালন করেছিলেন।   তথ্যসূত্র   বিষয়শ্রেণী:যুক্তরাজ্যের সংসদ সদস্য ১৯৯২-১৯৯৭ বিষয়শ্রেণী:যুক্তরাজ্যের সংসদ সদস্য ১৯৮৭-১৯৯২ বিষয়শ্রেণী:যুক্তরাজ্যের সংসদ সদস্য ১৯৮৩-১৯৮৭ বিষয়শ্রেণী:যুক্তরাজ্যের সংসদ সদস্য ১৯৭৯-১৯৮৩ বিষয়শ্রেণী:যুক্তরাজ্যের সংসদ সদস্য ১৯৭৪-১৯৭৯ বিষয়শ্রেণী:যুক্তরাজ্যের সংসদ সদস্য ১৯৭৪ বিষয়শ্রেণী:যুক্তরাজ্যের সংসদ সদস্য ১৯৭০-১৯৭৪ বিষয়শ্রেণী:যুক্তরাজ্যের সংসদ সদস্য ১৯৬৬-১৯৭০ বিষয়শ্রেণী:যুক্তরাজ্যের সংসদ সদস্য ১৯৬৪-১৯৬৬ বিষয়শ্রেণী:নাইটস ব্যাচেলর বিষয়শ্রেণী:ইংল্যান্ডের নির্বাচনী এলাকা থেকে রক্ষণশীল দল (যুক্তরাজ্য) এর সংসদ সদস্য বিষয়শ্রেণী:২০১৪-এ মৃত্যু বিষয়শ্রেণী:১৯২৮-এ জন্ম বিষয়শ্রেণী:সেন্ট প্যানক্রাস মেট্রোপলিটন বরো কাউন্সিলের সদস্য বিষয়শ্রেণী:উত্তর আয়ারল্যান্ড দপ্তরের জুনিয়র মন্ত্রী
thumb|দক্ষিণ এশিয়ার ভাষা পরিবারের মানচিত্র thumb|দক্ষিণ এশিয়ার বিভিন্ন দেশ, রাজ্য  (ভারতের ক্ষেত্রে) বা প্রদেশের (পাকিস্তানের ক্ষেত্রে) স্থানীয় নাম  দক্ষিণ এশিয়ায় কয়েকশো ভাষা প্রচলিত আছে, যেগুলো আফগানিস্তান, নেপাল, পাকিস্তান, বাংলাদেশ, ভারত, ভুটান, মালদ্বীপ ও শ্রীলঙ্কা জুড়ে বিস্তৃত। এই অঞ্চলে প্রচলিত হিন্দুস্তানি ভাষা পৃথিবীর তৃতীয় সর্বোচ্চ কথিত ভাষা এবং বাংলা পৃথিবীর ষষ্ঠ বৃহত্তম কথিত ভাষা। এই অঞ্চলে প্রচলিত ভাষাগুলি মূলত ইন্দো-ইরানি,ইন্দো-ইউরোপিয়, দ্রাবিড়, অস্ট্রো-এশীয়, তুর্কি এবং চীনা-তিব্বতি ভাষা পরিবার থেকে জাত।  আফগানিস্তান  নেপাল  পাকিস্তান  বাংলাদেশ  ভারত  ভুটান  মালদ্বীপ  শ্রীলঙ্কা   আরও দেখুন   এশিয়ার ভাষা   তথ্যসূত্র    বহিঃসংযোগ   Major Indian Languages  Ethnologue report  Central Institute of Indian Languages  দক্ষিণ এশিয়া বিষয়শ্রেণী:দক্ষিণ এশিয়া বিষয়শ্রেণী:দক্ষিণ এশিয়ার ভাষা
সিরহিন্দের যুদ্ধ ১৫৫৫ সালে মুঘল সাম্রাজ্য এবং সুরি সাম্রাজ্যের মধ্যে সংঘটিত হয়েছিল।   পটভূমি  মুঘল অঞ্চলের নিয়ন্ত্রণ নেওয়া পশতুন সেনাপতি শের শাহ সুরি কর্তৃক পালাতে বাধ্য হওয়ার পর হুমায়ুন ১৫ বছর নির্বাসনে ছিলেন। তার নির্বাসনের সময়, হুমায়ুন পারস্যে সময় কাটিয়েছিলেন যেখানে তিনি পারস্যের উচ্চ সংস্কৃতি এবং সামরিক প্রযুক্তির সাথে পরিচিত হয়েছিলেন। এই নির্বাসন তাকে প্রশাসন, রাজনীতি এবং যুদ্ধের বিষয়ে মূল্যবান অন্তর্দৃষ্টি দিয়েছে, যা পরবর্তীতে তার সাম্রাজ্য পুনরুদ্ধার করার চেষ্টায় তার কাজে এসেছিল। আফগানিস্তান এবং উজবেকিস্তানে তার ভাইদের পরাজিত করার পর, হুমায়ুন এই অঞ্চলে তার দখল শক্ত করতে এবং ভারতে ফিরে আসতে সক্ষম হন, যেখানে তিনি সফলভাবে বাবরের প্রাক্তন রাজধানী দিল্লি পুনরুদ্ধার করেন এবং মুঘল সাম্রাজ্য পুনঃপ্রতিষ্ঠা করেছিলেন।  ইসলাম শাহ সুরির মৃত্যুর পর, সুরি সাম্রাজ্যে একটি গৃহযুদ্ধে বিস্ফোরিত হয়েছিল যেখানে সিংহাসনের বিভিন্ন প্রতিদ্বন্দ্বী আধিপত্যের জন্য একে অপরের সাথে লড়াই করেছিল। হুমায়ুন কাবুল থেকে সৈন্য সংগ্রহ করলে ইব্রাহিম শাহ সুরির বিরুদ্ধে তার সংগ্রামে সিকান্দার শাহ সুরি দখল করেন। ১৫৫৫ সালের ফেব্রুয়ারিতে তিনি রোহতাস কেল্লা এবং লাহোর দখল করেন। তার বাহিনীর আরেকটি দল দিপালপুর, গুরুদাসপুর এবং জলন্ধর দখল করে। তাদের অগ্রসর বিভাগ সিরহিন্দের দিকে অগ্রসর হয়। সিকান্দার তাদের বাধা দেওয়ার জন্য ৩০,০০০ জনের একটি বাহিনী পাঠান কিন্তু মাছিওয়ারার যুদ্ধে তারা মুঘল সেনাবাহিনীর কাছে পরাজিত হয় এবং সিরহিন্দ মুঘলদের দখলে চলে যায়।Majumdar, R.C. (ed.) (2007).   যুদ্ধ  সিকান্দার ৯০,০০০ সৈন্যবাহিনীর নেতৃত্ব দেন এবং সিরহিন্দে মুঘলদের সাথে দেখা করেন। ১৫৫৫ সালের ২২ জুন তারা যুদ্ধে মিলিত হয়। হুমায়ুন এবং বৈরাম খাঁ বৃষ্টির ঝড়ের মধ্যে একটি সাহসী অভিযান চালান যেমনটি শের শাহ সুরি হুমায়ুনকে পরাজিত করার জন্য চৌসার যুদ্ধে করেছিলেন। সিকান্দার মুঘল সেনাবাহিনীর কাছে পরাজিত হন এবং উত্তর-পূর্ব পাঞ্জাবের শিবালিক পাহাড়ে পিছু হটতে বাধ্য হন। বিজয়ী মুঘলরা দিল্লির দিকে অগ্রসর হয়, এটি দখল করে এবং ভারতে তাদের সাম্রাজ্য পুনঃপ্রতিষ্ঠা করে।   See also    চৌসার যুদ্ধ   তথ্যসূত্র   বিষয়শ্রেণী:ফতেগড় সাহিব জেলা বিষয়শ্রেণী:সুরি সাম্রাজ্য বিষয়শ্রেণী:মুঘল সাম্রাজ্য জড়িত লড়াই
আফতাব আহমেদ খান (), ভারতের মুম্বাইয়ের সাবেক ভারতীয় পুলিশ অফিসার যিনি পরবর্তীতে রাজনীতিবিদ হিসেবে পরিচিতি লাভ করেন।  ভারতীয় পুলিশ সার্ভিসে খান ১৯৮০ সাল থেকে মহারাষ্ট্র রাজ্যের একজন পুলিশের ডেপুটি ইন্সপেক্টর জেনারেল অফিসার ছিলেন।  তিনি ১৯৯১ সালে আন্ধেরীর লোখন্ডওয়ালা শ্যুটআউট এট কমপ্লেক্সে মায়া দোলাস ও দিলীপ বুয়ার সহ সাত গ্যাংস্টার তার গুলিতে নিহত হন। এতে করে তার জনপ্রিয়তা অনেকগুন বৃদ্ধি পায়। ১৯৯০ সালের মাঝামাঝি, খান রাজনীতিতে যোগদান করে তার মিডিয়াতে ইমেজ গড়ে তুলতে চেষ্ট করেন। প্রাথমিকভাবে সমাজবাদী পার্টি যোগদানেনর আগ্রহ প্রকাশ করলেও তিনি শেষ পর্যন্ত তিনি ১৯৯৮ সালে মুম্বাই উত্তর পশ্চিম নির্বাচকমণ্ডলীতে নির্বাচনে জনতা দলে যোগ দেন।  বর্তমানে তিনি ও তার পুত্র সহ একটি প্রাইভেট সিকুরিটি এজেন্সী চালাতে সাহায্য করছেন যেটি ১৯৯৬ সালে নির্মাণ করা হয়।   জনপ্রিয় সংস্কৃতি  ২০০৭ সালে পরিচালক অপুর্ব লাখিয়া আফতাব আহমদ খান এর ১৯৯১ সালের শ্যুটআউট এর কমপ্লেক্স লোখন্ডওয়ালা এর উপর ভিত্তি করে ভিত্তি করে শ্যুটআউট এট লোখন্ডওয়ালা নামের একটি বলিউড অপরাধমুলক চলচ্চিত্র নির্মাণ করেন। এছাড়াও ছবিতে চিত্রায়িত করা হয় অতিরিক্ত পুলিশ কমিশনার শমসের খানের চরিত্রে সঞ্জয় দত্ত অভিনয় করেন। এএছাড়াও, আফতাব আহমেদ খান একজন পুলিশ কমিশনার হিসাবে, চলচ্চিত্রটিতে নিজে একটি ভূমিকায় অভিনয় করেছিলেন।   তথ্যসূত্র   বিষয়শ্রেণী:ভারতীয় পুলিশ কর্মকর্তা বিষয়শ্রেণী:মহারাষ্ট্র রাজনীতিবিদ বিষয়শ্রেণী:জীবিত ব্যক্তি বিষয়শ্রেণী:১৯৯১ শ্যুটআউট এট কমপ্লেক্স লোখন্ডওয়ালা বিষয়শ্রেণী:ভারতীয় মুসলিম বিষয়শ্রেণী:ভারতীয় পুলিশ সার্ভিস অফিসার বিষয়শ্রেণী:১৯৪০-এ জন্ম বিষয়শ্রেণী:২০২২-এ মৃত্যু বিষয়শ্রেণী:জনতা দলের রাজনীতিবিদ বিষয়শ্রেণী:মহারাষ্ট্রের রাজনীতিবিদ বিষয়শ্রেণী:ভারতে কোভিড-১৯ বৈশ্বিক মহামারিতে মৃত্যু
ওয়ার্ড নং-৫৬, কলকাতা পৌরসংস্থা।  কলকাতা পৌরসংস্থার ৭ নং বরোর একটি প্রশাসনিক বিভাগ, যা ভারতের পশ্চিমবঙ্গ রাজ্যের মধ্য কলকাতার এন্টালি এবং ট্যাংরা (সিল লেন) এলাকার কিছু অংশ জুড়ে গঠিত।   ভৌগোলিক অবস্থান  ৫৬ নং ওয়ার্ডটির সীমানাঃ  উত্তরে কনভেন্ট রোড, দেবেন্দ্র চন্দ্র দে রোড এবং গোবিন্দচন্দ্র খটিক রোড; পূর্বে পূর্ব রেলের কাঁকুরগাচি কর্ড লাইন; দক্ষিণে ক্রিস্টোফার রোড; এবং পশ্চিমে পূর্ব রেল লাইন।  ওয়ার্ডটি কলকাতা পুলিশের এন্টালি থানার আওতাভুক্ত।  কড়েয়া মহিলা থানা, দক্ষিণ পূর্ব বিভাগের এখতিয়ারাধীন সমস্ত পুলিশ থানার উপর এখতিয়ার রয়েছে, অর্থাৎ তপসিয়া, বেনিয়াপুকুর, বালিগঞ্জ, গরিয়াহাট, লেক, কড়েয়া, রবীন্দ্র সরোবর এবং তিলজলা।   নির্বাচনের উপাত্ত  ওয়ার্ডটি একটি শহর পৌরসংস্থা পরিষদ নির্বাচনী কেন্দ্র গঠন করে এবং এটি এন্টালি (বিধানসভা কেন্দ্র) একটি অংশ।  নির্বাচন বছর গণপরিষদ কাউন্সিলর নাম দলের অধিভুক্তি ২০০৫ ৫৬ নং ওয়ার্ড জয়শ্রী দেব নন্দী ভারতের কমিউনিস্ট পার্টি (মার্ক্সবাদী) Search the web for COUNCILLORS OF KOLKATA MUNICITIPAL CORPORATION. In the search list click on this. On clicking one gets an option for "List of KMC Councillors" at the bottom of the page. Press <Open> to get to Adobe Acrobat file. ২০১০ দিপালি দাস সর্বভারতীয় তৃণমূল কংগ্রেস  ২০১৫ দিপালি দাস সর্বভারতীয় তৃণমূল কংগ্রেস Prabahat Khabar, Hindi newspaper, print edition, 29 April 2015   তথ্যসূত্র   বিষয়শ্রেণী:কলকাতা পৌরসংস্থার ওয়ার্ড বিষয়শ্রেণী:উইকিউপাত্তে স্থানাঙ্ক আছে